ნიკოლაუს იოზეფ ფონ ჟაკენი
ნიკოლაუს იოზეფ ფონ ჟაკენი (გერმ. Nikolaus Joseph Freiherr von Jacquin; დ. 16 თებერვალი, 1727, ლეიდენი — გ. 24 ოქტომბერი, 1817, ვენა) — ავსტრიელი ბოტანიკოსი, ქიმიკოსი და მეტალურგი, პროფესორი, ლონდონის სამეფო საზოგადოების (1788), პეტერბურგის (1780), პარიზის, შვედეთისა და ბავარიის მეცნიერებათა აკადემიების წევრი. 1754-1759 წლებში იმპერატორ ფრანც I-ის დავალებით იმოგზაურა ამერიკაში (განსაკუთრებით ვესტ-ინდოეთში), სადაც მოიპოვა ახალი სახეობის მცენარეები საიმპერატორო ბაღებისთვის. მისი სტანდარტული საავტორო ბოტანიკური შემოკლებაა Jacq.